Alkonyati Istentisztelet
Pünkösd utáni 16. szombat – 2026. szeptember 12. – A Feltámadás templom szentelésének emlékünnepe – A Keresztfelmagasztalás előünnepe
Szokásos kezdet
Áldott a mi Istenünk, öröktől fogva, most és mindenkor és örökkön örökké!
Amen.
Dicsőség néked, Istenünk, dicsőség néked!
Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Jertek imádjuk a mi királyunkat és Istenünket!
Jertek imádjuk Krisztust, a mi királyunkat és Istenünket!
Jertek boruljunk le és imádjuk magát Jézus Krisztust, a mi királyunkat, Urunkat és Istenünket!
103. zsoltár
Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei, / hogy ragadozzanak, és az Istentől magoknak eledelt keressenek.  - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békesség ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Boldog ember…
Uram, tehozzád
7. hang
Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!
Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!
7. hang (205. oldal)
Jertek örvendezzünk az Úrnak, / ki megtörte a halál hatalmát, / és fölvilágosította az emberi nemet / az angyalokkal kiáltván: /’ Teremtőnk és Üdvözítőnk, dicsőség néked.
A keresztet és az eltemettetést / elszenvedted miérettünk, Üdvözítő, / és mint Isten halállal legyőzted a halált; / azért meghajlunk a te harmadnapi föltámadásodnak, /’ Uram, dicsőség néked!
Az apostolok / látva az Alkotó föltámadását csodálkoztak, / és az angyalok dicséretét hangoztatván mondták: / „E dicsőség az Anyaszentegyházé, / e gazdagság a mennyországé!” / Ki érettünk kínszenvedtél, /’ Uram, dicsőség néked!
Habár a gonoszok fogságába kerültél Krisztus, / de te azért az én Istenem vagy, nem szégyellek téged. / Megostoroztattál, nem tagadlak meg téged. / Keresztre szegeztettél, nem titkolom el, / feltámadásoddal pedig mindenkor dicsekszem, / mert a te halálod az én életem, /’ mindenható és emberszerető Uram, dicsőség néked.
6. hang (Ménea)
Ősi törvény rendelte el a templomszentelés ünnepét, / és helyes azt megtartani, / sőt újakat fölszentelni még nemesebb, / hiszen mint Izajás mondja: / „A szigeteket Istennek szentelik!” / És ezt a pogányokból alakult Egyházakra kell értenünk, / melyek most biztos alapot nyertek Istentől / és szilárdan építkeznek. / Ünnepeljük ezért mi is lélekben /’ a fölszentelés jeles ünnepét!
Újuljatok meg, testvérek, / vessétek le a régi embert, / és éljetek új életet! / Mindazt zabolázzátok meg, amiből halál származik. / Minden testrészünket fegyelmezzük, / utáljuk meg a tiltott fának gyümölcséből való mindenféle ízlelést! / És az ősi ízlelésre is csak azért gondoljunk, / hogy azt elkerülhessük! / Így újul meg az ember, /’ így ünnepeljük meg méltón a templomszentelés napját!
Erős toronnyá tetted Egyházadat, Krisztus, / hiszen a hit sziklájára építetted föl, örök Ige, / ezért örökre rendületlenül megmarad, / mert te annak birtokában vagy, / és az utóbbi időben érte változatlanul emberré lettél. / Azért néked hálát adván énekeljük: / te vagy a mi Királyunk öröktől fogva, /’ te is maradsz mindörökké, dicsőség néked!
4. hang. Minta: Jelül rendelted... (Ménea)
Jó szívvel fogadta Krisztus jótetteidet, Kornéliusz, / s imádságodat meghallgatta, / szent angyalt küldött hozzád, / aki egészen megvilágosított téged, / majd pedig a főapostolt, / ő házad népével együtt újjászült téged vízből és Szentlélekből, / csodálatraméltó, / és a Szentlélek kegyelmével beavatott /’ a magasabbrendű dolgokba. 
A papság kenetével ékesen / elindultál, hogy a pogányoknak hirdesd az üdvösség tanítását. / Az eltévelyedés töviseit gyökerestől kitépted / és a Szentlélek erejével a lelkekben elültetted / a tévedéstől mentes tanítást, / ezért örvendve boldognak hirdetünk téged, / Isten által kiválasztott főpap / és legyőzhetetlen vértanú, /’ Isten bölcse, Kornéliusz!
Nemes viselkedésedet követve észhez tértek az esztelenek, / majd pedig, hogy a természet törvénye szerint meghaltál, / boldog sír az, amelyben nyugszol, / mert sok csoda forrásává tetted azt. / A Szentlélek erejével meggyógyítottad a betegeket / és megfutamítottad a démonokat, /’ isteni ihletésű, bölcs Kornéliusz!
Dicsőség... 6. hang (Ménea)
Urunk, a templomszentelés emlékét ünnepeljük ma, / és dicsőítünk téged, a szentelés megadóját. / Kérünk, szenteld meg lelkünk érzékszerveit, / dicsőséges bajnokaid könyörgésére, /’ jóságos Mindenható!
Most és… 7. hang. Nagy dogmatikon (207. oldal)
Az anyai állapotot / a természet rendje felett megismerted, ó Istenszülő, / és szűznek maradtál / az elmét és szót felülhaladó módon, / és szülésed csodáját a nyelv elbeszélni nem képes, / mert dicsőségteljes volt a fogantatás, ó Tisztaságos, / felfoghatatlan maradt a szülés is, / mivel Isten, ahol akarja, meggyőzi a természet rendjét. / Miért is téged mindnyájan Isten anyjának ismervén / buzgósággal fohászkodunk hozzád: /’ Imádkozzál a mi lelkünk üdvösségéért.
Enyhe világossága
Bölcsesség igazhívők!
Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.
Figyelmezzünk! Békesség † mindnyájatoknak! Bölcsesség, figyelmezzünk!
Prokimen: Az Úr országol / ékességbe öltözött. (Zsolt 92,1)
Versek: Erősségbe öltözött az Úr és felövezte magát – Az Úr…
Mert Ő erősítette meg a Föld kerekséget, mely nem fog ingani. – Az Úr…
A te házadat szentség illeti Uram, örök időkre! – Az Úr…
Olvasmányok
Királyok könyvének olvasása (1Kir 8,22-23.27-30)
Salamon Izrael egész gyülekezetének jelenlétében megállt az Úr oltára előtt, kezét az ég felé tárta, és így szólt: Urunk, Izrael Istene, nincs hozzád hasonló isten se fönn az égben, se lenn a földön. Még a mennyboltozat és az egek ege sem képesek téged befogadni, nem is szólva erről a templomról, amelyet nevednek építettem. Mégis tekints esedezésünkre, Urunk, Izrael Istene, s hallgasd meg ezt a könyörgést és imádságot, amellyel szolgád imádkozik ma színed előtt! Tartsd rajta a szemedet ezen a házon éjjel-nappal, azon a helyen, amelyről megígérted: „Ott lesz a nevem”! Hallgasd meg azt az imát, amelyet éjjel vagy nappal szolgád ezen a helyen mond! Hallgasd meg szolgádnak és Izrael egész népének könyörgését, amikor csak imádkoznak ezen a helyen! Hallgasd meg mennyei lakhelyeden, és tégy is aszerint, vagyis légy kegyelmes irántuk!
Példabeszédek könyvének olvasása (Péld 3,19‑34)
Isten bölcsességgel alapozta meg a földet, az egeket pedig értelemmel készítette. Az ő tudtával hasadtak szét a mélységek és fakasztottak a felhők harmatot. Fiam, ne téveszd hát ezeket szemed elől! Tartsd meg az én tanácsomat és gondolatomat, hogy élhessen a lelked, és kegyelem szálljon a fejedre! Ez majd gyógyulására szolgál a testednek és gondoskodást biztosít csontjaidnak. Békében és biztonsággal járhatsz akkor minden utadon, és meg nem botlik a lábad. Ha leülsz, nincs mitől félned, ha pedig lepihensz, édes lesz az álmod. Ne félj akkor váratlan rémségtől s a gonoszok reád szakadó indulatától, mert az Úr lesz melletted, és megóvja lábadat, hogy tőrbe ne ejtsenek. Ne tagadd meg a jótettet a rászorulótól, hogyha módodban áll, hogy segélykezet nyújts! Ne mondd azt barátodnak: „Menj el, és majd holnap gyere vissza adományomért!” – hogyha tüstént adhatnál! Mert nem tudhatod, mit hoz majd a holnap. Ne kovácsolj rosszat barátod ellen, amikor az benned bízva tartózkodik nálad! Egy emberrel se veszekedj ok nélkül, nehogy aztán majd veled tegyen rosszat valaki! Ne pályázz az erőszakos emberek szégyenteljes szerencséjére, és ne igyekezz követni azok útjait, mert tisztátalan az Úr színe előtt minden elvetemült, s nem ülhet az igazakkal együtt. Az Úr átka van a gonoszok házán, de áldott az igazak hajléka. Az Úr a kevélyeknek ellenáll, az alázatosaknak viszont kegyelmet ad. 
Példabeszédek könyvének olvasása (Péld 9,1‑11)
A bölcsesség házat épített magának, kifaragta hét oszlopát, leölte áldozatait, megfűszerezte pohárban a borát, és meg is terítette asztalát. Elküldte szolgálóit, hogy fennhangon hirdessék ki meghívását a poharazásra: „Aki együgyű, térjen be hozzám!” S az eszteleneknek ezt üzente: „Jöjjetek, egyétek étkemet és igyatok a borból, melyet megfűszereztem nektek! Hagyjátok el az esztelenséget, és élni fogtok; keressétek az értelmet, hogy igazán éljetek, és bölcs belátásra tesztek majd szert!” Aki gonosz embert nevel, becstelenséget szerez magának. Aki az istentelent megfeddi, sértést szerez magának, mert a bűnösnek szánt feddése sértést okoz neki. Ne fedd meg a gonoszokat, hogy meg ne gyűlöljenek! Fedd meg a bölcset, és megkedvel téged! Adj a bölcsnek alkalmat, és bölcsességben gyarapszik, tanítsd az igazat, és igyekszik elfogadni azt. A bölcsesség kezdete az Úr félelme, s a szent dolgok akarása értelem, mert a Törvény ismerete a jó elme tulajdonsága. Mert ilyen módon megsokasodnak napjaid, és lesz még több életéved.
Ekténia
Mondjuk mindnyájan, teljes lelkünkből és teljes elménkből, mondjuk!
Uram, irgalmazz!
Mindenható Urunk, atyáinknak Istene, kérünk téged, hallgass meg minket és könyörülj!
Uram, irgalmazz!
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Add Urunk
4. hang; dallama: Elcsodálkozott József
Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön örökké. Amen.
Teljesítsük esti könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön örökké!
Amen.
Előverses sztichirák
7. hang (207. oldal)
Föltámadtál a sírból, / világnak Üdvözítője, / és testeddel együtt föltámasztottad az emberi nemet, /’ Uram, dicsőség néked.
Jertek, imádjuk / a halottaiból föltámadott / és mindeneket megvilágosító Krisztust, / mert a pokol kínjaitól megmentett minket / harmadnapi föltámadása által, / ajándékozván nekünk életet /’ és gazdag kegyelmet.
A poklokra alászállván, Krisztus, / a halált megtörted, / és harmadnap feltámadván / minket is föltámasztottál, / kik dicsérjük a te erőteljes fölkelésedet, /’ emberszerető Urunk.
A sírban feküdve, / mint szendergő, félelmetesnek mutattad magad Uram, / s harmadnapon saját erődből feltámadván / Ádámot is föltámasztottad, / ki hozzád kiáltja: / Dicsőség a te feltámadásodnak, /’ egyetlen Emberszerető!
Dicsőség... 2. hang (Ménea)
Föltámadásod drága templomának fölszentelését ünnepelvén, / dicsőítünk téged, ki azt megszentelted, / és önmagában tökéletes kegyelmeddel tökéletessé tetted. / A hívek benne bemutatott titokzatos, szent áldozataival ékesítetted, / és szolgáid kezéből a tisztaságos / vérontás nélküli áldozatot elfogadván, / mindazoknak, kik néked azt megfelelő módon mutatják be, /’ bűnbocsánatot adsz és nagy irgalmat. 
Most és... 2. hang (Ménea)
A földbe rejtett isteni kincs, / az Életadó keresztje, / az égen jelent meg az istenfélő uralkodónak, / és fölírással világosította föl győzelméről az ellenség fölött. / És ő ezt az isteni intés szerint / örvendezve, hittel és szeretettel / a föld mélyéből buzgón a látomásbeli magasba emelte föl / a világ megváltására /’ és a mi lelkünk üdvösségére.
Most bocsásd el, Uram
Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Tropárok
7. hang (214. oldal)
Megtörted kereszteddel a halált, / és a gonosztevőnek megnyitottad az édenkert ajtaját; / a kenethozó asszonyok sírását megszüntetéd, / és feltámadásodat az apostoloknak is értésükre adni megparancsolád, / Krisztus Istenünk, /’ ajándékozván a világnak gazdag kegyelmet.
Dicsőség… 4. hang (Ménea)
Mint a magasságos ég fönségét, / mutasd meg, Urunk, dicsőséged idelent lévő hajlékának ékességét is, / és erősítsd meg azt mindörökre! / Fogadd el benne folytonosan eléd terjesztendő kérelmeinket, / az Istenszülő imái által, /’ mindnyájunk Élete és Föltámadása!
Most és... 2. hang (Ménea)
Kegyességed életadó keresztjét, / melyet nekünk, méltatlanoknak ajándékoztál, / közbenjárónknak ajánljuk nálad, Urunk, / tartsd meg békében vezetőinket és népedet, / mely az Istenszülő imái által békét kér tőled, /’ ó egyetlen Emberszerető!
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség neked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
